Skottelgoedwas….hoekom is dit alweer my beurt? | goeienuusloli
Die naweek was verruklik. Die braaivleis liplekker en die geselskap uit die boonste rakke.
Gasvrou Een: verdwyn en kap goeters rond in die kombuis.
Gasvrou Twee: staan op en sê: "Toe toe, ek gaan nie alles alleen was nie"
Gasvrou Drie: kuier glad nie saam nie, en staan die heeltyd en skottelgoed was. "Ag, sy gee nie om nie."
'Gasvrou' Vier: hou eintlik glad nie daarvan om gaste te hê nie, en kla kranig oor alles
Gasvrou Vyf: het nie 'n bediende wat inkom nie, so was net gou 'n paar goedjies vir rondte twee.
Gasvrou Ses: geniet die kuier, almal kan maar hul glase uitspoel as dit hul gril, sy gaan self lekker kuier EN môre of oor-môre skoonmaak.
Gasvrou Sewe: het bediendes wat skoonmaak terwyl die mense kuier, sy dra net 'n mooi rok…. en rooi lippies (never mind borde kos)
Watter gasvrou tipe is jy?
1. Moet die skottelgoed skoon wees voor al die gaste huis toe gaan?
2. Wat verwag jy as jy 'n gas is?
3. Is daar nog iets, soos 'gas' wees in SUID Afrika?
Wie moet skottelgoed was op vakansie? DIS EINTLIK DIE GROOT VRAAG!
16 comments on "Skottelgoedwas….hoekom is dit alweer my beurt?"
Ons huis is so oopplan, tewyl almal koffie of likeur of so, pak ek gou die borde in die skottelgoedwasser. Glase was ek as almal weg is, en my man help gou verder opruim. No big deal!
klink my julle is 'all sorted out' 😉 wens ek kon daar kuier….
glo my, en ek is dalk verkeerd?, maar die jonger generasie stry nogal heelwat hieroor…dalkies ietsie te doene met die emansipasie van die 'mannin'…en daardeur sê ek glad nie, dis 'n vrou se verantwoordelikheid nie!
Die jonger generasie vrouens moet hulle mans bietjie meer vasvat, dink ek…
Ek het goeie reël – ek was nie skottelgoed in jou huis nie, jy was nie skottelgoed in my huis nie.
Jy kuier saam jou mense en basta met die blinking skottelgoed. Ek kan die horriepiep kry as mense begin was terwyl ek nog kuier. Is soos nou dan is ek en my sak by die voordeur uit.
Vakansie? Wat de dinges is vakansie?
Vlooi, ek like jou style!!!
Ek sê jou, piep wil ek ook piep (maar gewoonlik smile ek net…en stap vriendelik verplig opwasbak toe) Nee, kyk, dis 'n slegte tradisie, en ek stem, amper asof die boodskap mos nou duidelik is: "Hoeveel suiker in jou laaste koppie koffie voordat jy huis toe gaan?"
Ek het nie 'n voltydse bediende nie, maar geniet dit om saam met my gaste te kuier. As ons te laat kuier, los ek die kombuis vir more 😯 Ek het 'n skottelgoedwasser en die res was ek met die hand. By die see is dit ook maar my beurt. As ons vir 'n lang tyd saam kuier, was die wie wil. Ek was gewoonlik nie solank daar mense by my kuier nie, behalwe natuurlik as hulle oorslaap.
A ja a…die skottelgoedwasser…my gunsteling uitvindsel…
Ek voel soos Vlooi. Kuier lekker saam, en los die skottelgoed tot na gaste weg is…. of as dit te laat geword het vir more. Ek hou niks van ander mense se kombuise nie (as ek 'n kas oopmaak wil ek weet dit is die regte kas vir die regte ding wat ek wil bêre, of uithaal.) Gelukkig hou ek van skottelgoedwas… in my eie kombuis 😉
Ek maak en hou netjies soos ek aangaan. Al pak ek net die skottelgoed binne in die wasbak en maak seker die kaste is netjies skoon en daar staan niks rond nie, dan voel ek goed, aangesien my plek oop-plan is. As mens netjies maak terwyl jy kook/opskep ens, dan sit jy met minder issues later.
My tieners is egter nie groot aanhangers van skottelgoed was nie. Die oplossing is dat omdat een op 'n ewe dag en die ander een op 'n onewe dag verjaar, is die ewe en onewe dae onderskeidelik hul beurt vir skottelgoed was.
Ek pimp hulle nie uit in ander mense se huise vir skottelgoed was duties nie, maar wanneer ons oorslaap en kuier dan moet hulle help op hul datum.
Toe ons kinders was was ek en my sussie die enigste niggies in die familie. Gevolglik moes ons AL die skottelgoed was terwyl die grootmense lekker kon terugsit. Ek verwag dit nie van my dogters nie.
Maar wat naweke en vakansies aanbetref – ek dink dit is regverdig dat mense beurte maak.
Alhoewel ek voel dat, as ek die kos maak was ek verkieslik nie die skottelgoed ook nie.
Met so saamkuiery oor 'n naweek of vakansie dink ek die term "gas" is wyd. Ek dink mens kuier saam en jou "gasheer" is nie daar om jou te bedien nie. Almal help, en as die gasheer vir my sê "Nee, sit! Ek doen hierdie gou" dan gee ek gehoor. Maar ek offer wel later weer my hulp.
Die 'meisie kwessie', jha. Ek deel die huis met vier mansmense, en terloops, vir 12 jaar was daar nog geen niggies in sig nie. Die een wat wel nou gebore is, gaan nog lank nie skottelgoed was nie!!!
So ek bieg, miskien is ek nou al moeg vir dit, omdat dit 'n konstante bakleiery in my huis veroorsaak…en taamlik ooral waar ons gaan, want daar is baie meer mans as vrouens!!!! (dit, al het ons 'n rooster ook nog!) MAAR, as ek kuiermense het, dan wil ek kuier, en later skoonmaak, self….en verwag dieselfde by hul huise…okay, nou's ek groot mond. Ek offer maar ook hulp, dikwels omdat ek skuldig voel…seker omdat ons al 'n paar vriende kwyt is
This entry was posted on Oktober 1, 2012 by Loli Pretorius in Huishouding/ skoonmaak,Huisvrou op hol!,Nelspruit Nou and tagged braaivleis, gasvrou, glase, nuwe, opwas, skottelgoed, suid-afrikaans, vakansie, was.